        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL

P R O C E S    V E R B A L 



     Încheiat azi    19 noiembrie   2020 , cu ocazia ședinței convocate în conformitate cu prevederile art.134(2) , art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 


      Ședința se ține la sediul Centrului  balneoclimateric multifuncțional  din orașul Borsec, strada Carpați unde participă în calitate de invitat d-ul Borboly Csaba, Președintele Consiliului Județean și Ferency Jozsef, directorul Liceului Tehnologic Zimmethausen Borsec. 



  Președintele ședinței ,   prezintă proiectul ordinei de zi , supus la vot a fost  aprobat cu unanimitate de voturi.
                         Se supune la vot  procesul  verbal al ședinței anterioare  din data de 09 noiembrie 2020.



       La sesizarea d-nei Mosneag Ana Maria a fost corectată data procesului verbal al ședinței anterioare din 13 februarie 2020 în 09 noiembrie 2020.



       D-ul Balazs Tibor, solicită ca cele menționate în ședința anterioară cu privire la problemele în educație , să fie evidențiat faptul că, pentru rezultatele slabe există o răspundere comună din partea profesorului, elevului și a părinților. Elevii din clasele mai mari nu frecventează cursurile, profesorul nu are pentru cine să predea lecțiile. Este de părere că, nici părinții nu știu că, elevii care pleacă de acasă, nu ajung la școală, ori dispar după 1-2 ore. În sistemul actual al educației profesorii nu au pârgii legale de a obliga elevii să frecventeze școala. Părinții ar trebui să supravegheze din  aproape copiii, să verifice dacă au plecat de acasă și au  ajuns la școală, și să-i tragă la răspundere.
                        Nefiind  alte obiecțiuni procesul verbal al ședinței ordinare din data de 09 noiembrie 2020 a fost aprobat cu unanimitate de voturi.  

   



Se trece la discutarea punctului doi din ordinea de zi, și anume: 
aprobarea asocierii  Unității Administrativ Teritoriale Borsec cu Unitatea Administrativ Teritorială al județului Harghita  în vederea finalizării investiției ”Centru balneoclimateric multifuncțional în orașul Borsec, județul Harghita”.



         D-ul Borboly Csaba, prezintă consiliului motivul asocierii și faptul că, în sfârșit s-a găsit temeiul legal pentru semnarea contractului care va da posibilitatea  Consiliul Județean să finanțeze o parte din investiție. 




Se arată faptul că, Consiliul Județean din bugetul județului va finanța în cursul anului 2021,  montarea echipamentelor din lista dotări, specifice pentru Centrul balneoclimateric în valoare maximă  de 2.085.260,00  lei , din bugetul județului Harghita.




Orașul Borsec va finanța investiția cu suma de  1.446.320,00 lei



Pentru suma respectivă Consiliul Județean va deveni  proprietar asupra cotei  de 5,23% din  obiectivului de investiții” Centru balneoclimateric multifuncțional în orașul Borsec, județul Harghita. La finalizarea investiției, Consiliul județean ,va preda orașului cota dobândită. 




Astfel de procedură a fost aplicată și la proiectul Drumul Apelor Minerale. 



D-ul primar, este îmbucurător că în sfârșit s-a găsit soluția de cofinanțare din parte Consiliului Județean. A fost prezentat la fața locului stadiul lucrărilor și a fost menționat faptul că,  Centru balneoclimateric multifuncțional din  orașul Borsec, județul Harghita va deservi  locuitorii orașului, a  județului  și a tuturor turiștilor din țară și străinătate ,care doresc să petreacă un sejur plăcut și plin de amintiri în orașul Borsec. 
                            Nefiind alte probleme de discutat pe marginea proiectului și documentației prezentată,  supus la vot proiectul    de hotărâre a fost aprobat în unanimitate. 
             

S-a adoptat Hotărârea nr. 91 /2020          
                              La următorul punct al ordinei de zi, este  prezentat materialul cu privire la rectificarea bugetului local pe anul 2020.




    Se dă cuvântul d-lui Ferency Jozsef, director Liceul Tehnologic Zimmethausen Borsec  să prezinte situația din școală, cu privire la necesarul de aparatură IT pentru elevi și profesori. 




    Prezintă faptul că, a depus adresa nr.909/2020 prin care a solicitat alocarea de bani pentru cumpărarea unui număr de 37 tablete în valoare de 31.321,18 lei și un număr de 5 bucăți  laptop-uri în valoare de 17.607,57 lei. Din această aparatură, vor primi elevii care nu au posibilități. În urma evaluării situației elevilor în total este nevoie de 117 tablete.




    D-ul primar,  întreabă,  dacă profesorii predau lecțiile online conform orarului.  



    D-ul director, ca răspuns arată faptul că, profesorii predau lecțiile conform orarului. În astfel de sistem de predare trebuie luate măsuri specifice în vederea protejării elevilor ca să nu stea foarte mult în fața calculatorului. Din acest context orele sunt mai scurte și se încearcă transmiterea tuturor  informațiilor necesare elevului.




  Arată faptul că, sunt zile când platforma funcționează mai greoi, dar în general nu sunt probleme mari.




   D-ul Szabo Tibor, 
să nu fie înțeles greșit, nu este împotriva dotării elevilor și a profesorilor cu aparatură IT
, dar trebuie văzut ca  din banii existenți să fie cumpărate cât mai multe astfel de aparate. După informațiile deținute, prin  Fundația  Pro Borsec, școala a primit bani pentru aparatură IT. Au fost cumpărate laptop-uri pentru profesori și atunci de ce trebuie cumpărate iarăși cinci laptop-uri  tot pentru  profesori . Din suma respectivă trebuie cumpărate tablete pentru elevi. 



Este convins că, pe piață se găsește aparatură mai ieftină, pentru predare nu trebuie aparatură de ultima generație. Trebuie solicitate oferte de la minim trei firme care comercializează astfel de aparatură. Nu este nevoie să fie acceptată singura ofertă depusă cu un cost de 3000 lei/laptop, menționează că este prea scump. Astfel de aparatură se găsește deja la un preț de cca.2000 lei. În  situația actuală interesul copiilor este primordială și trebuie luate decizii prin care , cât mai mulți copii primescă aparatură adecvată pentru a  învăța . În cazul în care se achiziționează laptopuri la un preț de 2000 lei, din banii economisiți pot fi luate în plus 10 tablete. 




D-ul primar,  arată consiliului faptul că, achiziționarea de laptop-uri și tablete este un  program național. Caracteristicile aparaturilor achiziționate trebuie să fie conforme cu cele descrise în ghidul solicitantului, în caz contrar cheltuielile efectuate nu vor fi eligibile . Rectificarea constă în alocarea de bani pentru cumpărarea aparaturii iar procedura de achiziție va fi derulată de scoală și va răspunde pentru respectarea prevederilor ghidului elaborat de guvern. 



D-na Patka Eniko, menționează faptul că, ghidul trebuie respectat în caz contrar sumele cheltuite nu vor fi restituite. În suma prezentată de ofertant este inclus  laptop-ul/tableta și un abonament de internet pe  doi ani. Școala are obligația să depună proiectul pentru cofinanțare  cât mai repede. 




D-ul Ferecy Jozsef, proiectul va fi depus în câteva zile.




D-ul Szabo Tibor,  este de părere că, din banii alocați în acest sens trebuie făcut în așa fel să iasă cât mai multe tablete în interesul elevilor. Trebuie solicitate și alte oferte și comparate atât caracteristicile cât și prețul aparaturii IT. Este o propunere care nu este obligatorie  să fie urmată. 

                            D-ul Ferecy Jozsef, în momentul de față școala nu are aparatură IT adecvată cu caracteristici minime necesare predării cursurilor Online. Din banii primiți de la Romaqua Group prin Fundație au fost cumpărate laptop-uri pentru educatoare.




D-ul primar, acestă problemă se va rezolva odată cu începerea proiectului consolidat. La școală sunt prevăzute atât reparații interioare cât și exterioare precum și utilarea cu tehnologie modernă a sălilor de clase. Situația actuală trebuie rezolvată și luate toate măsurile în interesul elevilor de a putea  învăța  în mod civilizat.



D-na Patka Eniko, prezintă materialul cu privire la rectificarea bugetului local .

Rectificări intervenite: 
             În urma  inițiativei  d-lui primar privind  urmărirea şi executarea unor obiective prioritare  aflate în derulare și noi din fonduri publice pe anul 2020 



 - se majorează cu 349,43 mii lei veniturile pe anul 2020, din care 337,60 mii lei prevederile la  impozitul pe venit si veniturile din vânzarea unor bunuri aparținând domeniului privat al statului sau al unităților administrativ- teritoriale cu 11,83 mii lei
 - pentru acoperirea cheltuielilor privind reparațiile curente la sediul primăriei   se majorează prevederile cu 202 mii lei

- se majorează prevederile la apa canal cu 3 mii lei pentru achitarea unei diferențe la citirea contorului casa de cultura 
-  pentru finanțarea transportul deșeurilor  se prevede la capitolul salubritate încă 7,5 mii lei 

- se majorează creditele bugetare pentru procurarea unor obiecte de inventar (iluminat  festiv) cu 50 mii lei




Prezintă faptul că, la casa de cultură factura pentru apă și canalizare este foarte mare




D-ul Szabo Tibor, va verifica personal de ce este așa de mare consumul la casa de cultură.




D-ul primar, arată consiliului faptul că, prezenta rectificare a fost inițiată pentru alocarea sumelor necesare pentru școală. Urmează o nouă rectificare după ce va  apărea rectificarea bugetului de stat unde se pare că vom primi  bani. 

                           Nefiind alte probleme de discutat pe marginea proiectului și materialul  prezentat ,  supus la vot proiectul    de hotărâre a fost aprobat cu 9 voturi pentru și 1 abținere d-ul Szabo Tibor. ( în conformitate cu prevederile  art.139(10) din Ordonanța de urgență nr.57/2019 privind Codul Administrativ , abținerile se numără la voturile împotrivă ).
                                      S-a adoptat Hotărârea nr. 90 /2020 
                       La următorul punct al ordinei de zi, este  prezentat materialul cu privire la  trecerea în domeniul public  al orașului a unui   imobil , teren intravilan și  intabularea acestuia.





D-ul primar, prezintă necesitatea și oportunitatea trecerii în domeniul public a unei suprafețe de  26.732  mp din  CF 51000  Lăzarea P -II- Borsec , top. 615/2 . Este un proiect prin CNI în cadrul căruia este posibilitate de a dezvolta baza sportivă. Construcțiile existente sunt incluse în domeniul public și în principiu și terenul intră în domeniul public. Documentația cu privire la intabularea în domeniul privat a fost respinsă.  Fără clarificarea situației juridice a terenului nu putem solicita cofinanțare pentru proiect. Lucrări ce se preconizează a se realiza. Amenajare teren handbal, tenis, fotbal, demolare clădire veche, construire de vestiare, amenajare parcare, iluminat.



D-ul Szabo Tibor,  consideră un lucru bun extinderea și dezvoltarea bazei sportive și este îmbucurător că se poate face în cadrul unui proiect de cofinanțare.




D-ul Maier Cristian, urmează să depună documentația cât mai repede, schimbă privatul în public pe baza hotărârii și este gata pentru depunere.
                                D-ul primar, astfel de hotărâri vor fi periodic prezentate, este necesar ca toate terenurile administrate de oraș în urma unei inventarieri să fie intabulate în domeniul public sau privat al orașului. Este o lucrare mare și costisitoare dar necesară și oportună pentru viitor. 
                              Nefiind alte probleme de discutat pe marginea proiectului și materialul  prezentat ,  supus la vot proiectul    de hotărâre a fost aprobat cu unanimitate de voturi. 
                                S-a adoptat Hotărârea nr. 92 /2020 
                       La următorul punct al ordinei de zi, este  prezentat materialul cu privire la  modificarea unor prevederi  prin actualizarea cheltuielilor din Hotărârea Consiliului local orășenesc Borsec nr.82/10.07.2018 privind aprobarea  proiectului  de    ” Lucrări de reabilitare în vederea creșterii performanței energetice a primăriei 

din orașul Borsec”


  Este prezentat faptul că se majorează suma ce trebuie plătită de beneficiarul proiectului. Motivul , în cadrul proiectului sunt eligibile numai lucrările care țin de creșterea performanței energetice a sediului, restul cheltuielilor sunt considerate neeligibile și trebuie achitate din bugetul local. 
                      Proiectul POR/2016/3/3.1/B/1  – Axa prioritară 3 - Sprijinirea  tranziției către o economie cu emisii scăzute de carbon, Prioritatea de investiții 3.1 - Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice, și în sectorul locuințelor, Operațiunea B-Clădiri Publice în cadrul Programului Operațional Regional (POR) 2014-2020, Ghidul General POR 2014-2020 și de Ghidul Specific  pentru obținerea finanțării din Fondul European de Dezvoltare Regională,  PI 3.1, Operațiunea B – „Clădiri publice” se realizează din fonduri nerambursabile. 
                     D-ul Szabo Tibor, consideră că, suma neeligibilă a crescut foarte mult. Vor fi efectuate lucrări care nu erau strict necesare. Nu este de acord cu lucrările neoportune. 



   D-ul primar, multe proiecte au fost câștigate pentru absorbția de fonduri în vederea dezvoltării orașului.  Pentru obținerea acestor rezultate s-a lucrat foarte mult. Orașul merită să aibă o instituție,  un sediu al primăriei modern , plăcut  și funcțional.



 D-ul Maier Cristian, este de acord cu modernizarea sediului, arată consiliului că , umblă mult la diferite primării și  aproape toate sunt reabilitate și modernizate. Sediul  primăriei  și al consiliul  este o construcție care reprezintă cetățenii .

                    Nefiind alte probleme de discutat pe marginea proiectului și materialul  prezentat ,  supus la vot proiectul    de hotărâre a fost aprobat cu 9 voturi pentru și 1 abținere d-ul Szabo Tibor. ( în conformitate cu prevederile  art.139(10) din Ordonanța de urgență nr.57/2019 privind Codul Administrativ , abținerile se numără la voturile împotrivă ).
                     S-a adoptat Hotărârea nr. 93 /2020    
DIVERSE:


D-ul primar,  prezintă situația d-lui Pospisil , familia dorește să cumpere spațiul locativ din fondul locativ de stat , intabulat în domeniul privat al orașului. S-a făcut o evaluare de un evaluator neutru a ieșit o sumă cu care familia nu a fost de acord, considerând că este foarte mare. S-a discutat și s-a convenit asupra efectuării unei contraexpertize. Contraexpertiza efectuată de un alt evaluator a scos un preț derizoriu foarte mic. Dat fiind faptul că, diferența între cele două expertize este inacceptabil de mare este necesar efectuarea unui noi  evaluări care sperăm că va arăta valoarea reală de piață a imobilului.




Consiliul este de acord cu efectuarea unei noi expertize pentru stabilirea prețului real al imobilului. 



         În ședința din data de 09 noiembrie 2020 pe baza Hotărârii Consiliului local orășenesc Borsec nr.83/2020 d-ul Albui Istvan a fost ales viceprimar.




S.C. Dezvoltare Urbană rămâne fără administrator, d-ul Albui trebuie să renunțe la mandatul de administrator. Cât mai repede posibil trebuie găsită o persoană care să preia administrarea societății.

                          Propune efectuarea unui audit contabil și să vedem situația financiară al societății.  Este posibil ca,  pentru aducerea ei în zona de plutire trebuie să băgăm bani în societate. 



    Prezintă consiliului faptul că, a avut o întâlnire cu administratorii pârtiilor de schi. Se propune punerea în aplicare a unei sistem unitar care însemnă că, cel care dorește să schieze poate cumpăra tichete de la benzinării, acestea funcționează pe bază de puncte și pot  fi folosite la oricare pârtie arondată la sistem. 



    A trecut 10 ani de la darea în funcționare a pârtiei. Poarta de intrare/ identificare schior trebuie schimbată modernizată în vederea prevenirii formării  unor  cozi și limitarea timpului de așteptare.



    Este necesar montarea a 4 porți care costă în jur de 42.000 Euro + 5000 Euro softul + TVA.



     D-na Patka Eniko,  actualul sistem de intrare încă nu este amortizat, ce se va întâmpla cu obiectivul în cauză.



     D-ul Bayka Gyula, propune ca administrator la S.C.Dezvoltare Urbană SRL pe d-ul Markos Csaba , care are experiență în domeniu și știe cum funcționează o societate.


     D-ul Szabo Tibor, agreează recrutarea de persoane și prin concurs să fie ocupată funcția de administrator. În acest caz vom avea posibilitatea de a selecta și a numi o persoană care știe ce însemnă conducerea unei societăți. 



      D-ul Olteanu Petrică Ovidiu,  pentru respectarea legislației în acest caz, consiliul numește direct un administrator s-au trebuie recrutate și în urma unui concurs numită persoana respectivă în funcția de administrator. 


      Președintele ședinței, dorește să știe cât va costa un tichet în cazul în care se va pune în aplicare sistemul unitar prezentat.



       D-ul primar, sistemul funcționează pe puncte, fiecare punct va avea o valoare anume prestabilită. .



       D-ul Szabo Tibor, în ce stadiu se află proiectul de introducere a gazului în localitate.



       D-ul primar, se discută două variante și anume, prima, magistrala principală să treacă prin Ditrău, Tulgheș, Corbu, Borsec sau să treacă prin Jolotca. Pentru noi  ar fi bine varianta a doua pe motiv că, în acest caz lucrările, se pare,  că vor fi finanțate de Guvern. Sunt discuții avansate cu privire la înființarea asociației Tulgheș, Corbu, Borsec în vederea implementării proiectului. 



      D-ul Balazs Tibor, întreabă ce va fi cu fosta biserică Ortodoxă. Este păcat că se deteriorează pe zi ce trece.



       D-ul primar,  imobilul este monument istoric, trebuie invitat d-ul părinte și discutate posibilitățile de acțiune în acest sens. Inițial biserica aparținea religiei Greco Catolice, ulterior a fost transformată în biserică Ortodoxă. Este necesar luarea de măsuri urgente pentru conservare, în vederea stopării și prevenirii cât mai urgent a degradării totale. 




Se începe împodobirea orașului pentru sărbătorile de iarnă ca, din timp să fie montate luminițele ornamentale. 




D-ul Szabo Tibor, trebuie luate măsuri și în privința clădirii fostei biblioteci. Ușa și geamurile sunt sparte iar interiorul este umplut cu gunoi.




D-ul primar, nu odată a fost închisă clădirea , dar cineva, repetat sparge ușa și geamurile. Clădirea va intra în reabilitare odată cu punerea în aplicare a proiectului integrat .




D-ul Balla Ferenz, trebuie luate măsuri prin tăierea unor brazi ornamentali din centrul civic al orașului pentru deschiderea vizibilității șoferilor  din trafic. Tot din acest considerent propune ca bradul de crăciun să fie amplasat mai  spre mijlocul parcului. Menționează faptul că , este o curbă periculoasă și nu există vizibilitate clară în zona respectivă.



Președintele ședinței, propune efectuarea de reparații la scările care duc spre biserica Romano Catolică.




D-ul primar, scările vor fi refăcute în cadrul proiectului integrat, sunt incluse în reabilitarea, modernizarea, amenajarea spațiilor verzi.




D-ul Markos Sandor, propune toaletarea tuturor brazilor din centrul civic al orașului.




D-ul Balla Ferencz, trebuie găsită o soluție pe strada Ditrăului pentru curățirea șanțului. O soluție,  ridicarea dalelor pe porțiunea vulnerabilă , curățat șanțul  și reașezat dala .Menționează faptul că, de la D-ul Fulop înspre strada Topliței totdeauna sunt probleme .




D-ul Szocs Gabor  ridică problema lucrărilor  promise pe strada Mesteacănului și neexecutate, trebuie văzut ce se poate face în interesul locuitorilor din zonă.
                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.

        SECRETAR GENERAL ,



       PREŞEDINTELE ŞEDINŢEI,
    Moldován Kémenes Ildikó Anna  


               Pápel Attila Árpád
